12. ฐานะการเงินและผลการดำเนินการ

12.1 งบการเงิน

12.1.1 รายงานการตรวจสอบงบการเงินโดยผู้สอบบัญชีรับอนุญาต

ผู้สอบบัญชีได้แสดงความเห็นในรายงานการสอบบัญชี ของบริษัทฯสำหรับปี 2544-2546
อย่างไม่มีเงื่อนไข โดยให้ความเห็นว่า งบดุลรวมและงบดุล ณ วันที่ 31 ธันวาคม ของแต่ละปี
งบกำไรขาดทุนงบกำไรขาดทุนรวม
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้น
และงบกระแสเงินสดรวมและงบกระแสเงินสด สำหรับปีสิ้นสุดวันเดียวกันของแต่ละปี
แสดงฐานะการเงินรวมและฐานะการเงินเฉพาะของบริษัทฯ
ผลการดำเนินงานรวมและผลการดำเนินงานเฉพาะของบริษัท
และกระแสเงินสดรวมและกระแสเงินสดเฉพาะของบริษัทฯ
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

[]

[]

[]

[]

[]

[]

[]

2.  คำอธิบายและการวิเคราะห์ฐานะการเงินและผลการดำเนินงาน

1. สรุปภาพรวมของผลการดำเนินงานที่ผ่านมา

บริษัทฯ มีกำไรสุทธิในปี 2546 ทั้งสิ้น 1,080 ล้านบาท ลดลง 331 ล้านบาท หรือ 23.4%
เมื่อเปรียบเทียบกับปีที่ผ่านมา เนื่องจากต้นทุนในการให้บริการ และ ภาษีเงินได้ที่เพิ่มขึ้น

บริษัทฯ มีรายได้จากการขายและบริการในปี 2546 ทั้งสิ้น 5,805 ล้านบาท เพิ่มขึ้น 808 ล้านบาท
หรือ16.2% จากปีก่อน ประกอบด้วย รายได้จากธุรกิจดาวเทียม 3,271 ล้านบาท
รายได้จากธุรกิจอินเตอร์เน็ต 1,194 ล้านบาท และ รายได้ธุรกิจโทรศัพท์ 1,340 ล้านบาท
คิดเป็น 56.3%, 20.6% และ 23.1% ของรายได้จากการขายและบริการรวมตามลำดับ
โดยรายได้จากธุรกิจดาวเทียมลดลง 15.2% จากปีก่อน ในขณะที่รายได้จากธุรกิจอินเตอร์เน็ต และ
ธุรกิจโทรศัพท์ เพิ่มขึ้น 155.7% และ 99.0% จากปีก่อน ตามลำดับ

ธุรกิจบริการวงจรดาวเทียมและธุรกิจที่เกี่ยวเนื่องกับดาวเทียม

ดาวเทียมไทยคม

ธุรกิจการให้บริการวงจรดาวเทียมไทยคมในช่วงปี 2546 ค่อนข้างชะลอตัว
เนื่องจากสภาวะตลาดธุรกิจดาวเทียมสื่อสารยังคงมีอุปสงค์มากกว่าอุปทาน อย่างไรก็ดี ณ สิ้นปี
2546 บริษัทฯ มีสัญญาที่ได้ลงนามการให้บริการแล้วมูลค่าทั้งสิ้นประมาณ 8,390 ล้านบาท
โดยส่วนใหญ่มีอายุของสัญญาระหว่าง 1-3 ปี

เมื่อวันที่ 7 กุมภาพันธ์ 2546 ดาวเทียมไทยคม 3
เกิดเหตุขัดข้องกับระบบพลังงานผลจากการตรวจสอบEconomic Value
ของสินทรัพย์พบว่าเหตุการณ์ดังกล่าวไม่ได้ส่งผลกระทบต่อมูลค่าทางบัญชีของไทยคม 3
จากเหตุการณ์ดังกล่าว
นอกจากนั้นบริษัทรับประกันภัยได้ตกลงและชำระค่าสินไหมทดแทนของความเสียหายที่เกิดขึ้นของดาวเทียมไทยคม
3 จำนวนเงินประมาณ 33 ล้านเหรียญสหรัฐฯ
ซึ่งกระทรวงเทคโนโลยีสารสนเทศและการสื่อสารซึ่งเป็นเจ้าของกรรมสิทธิ์ของดาวเทียมและเป็นผู้ร่วมรับผลประโยชน์ตามกรมธรรม์ประกันภัยได้ตกลงกับบริษัทที่จะนำเงินค่าสินไหมทดแทนเก็บไว้ในบัญชี
Escrow โดยมีเงื่อนไขในการเบิกจ่ายซึ่งกำหนดให้บริษัทไปดำเนินการจัดหาช่องสัญญาณดาวเทียม
และหรือจัดสร้างดาวเทียมดวงใหม่เพื่อทดแทนช่องสัญญาณดาวเทียมที่เป็นส่วนหนึ่งของดาวเทียมไทยคม
3 ที่เสียหาย

โครงการไอพีสตาร์

โครงการไอพีสตาร์ยังคงมีความคืบหน้าและการพัฒนาทั้งทางด้านเทคโนโลยีระบบไอพีสตาร์ และ
ด้านกิจกรรมทางการตลาด และ อื่นๆ อย่างต่อเนื่อง

บริษัทฯ ได้ทำการพัฒนาเทคโนโลยีระบบไอพีสตาร์ทั้งทางด้านภาคอวกาศ (Space segment) และ
ระบบปฏิบัติการภาคพื้นดิน(Ground segment) คือ เกตเวย์ และ อุปกรณ์รับส่งสัญญาณ (User
terminal) โดยบริษัทฯ เป็นเจ้าของเทคโนโลยีสำคัญต่างๆ ผ่านทางบริษัทย่อย
ในประเทศสหรัฐอเมริกาคือ Spacecode LLC ซึ่งปัจจุบันบริษัทฯ มีสัดส่วนการถือหุ้นอยู่ 70%
(จากเดิม 12% ในปี 2545) ทั้งนี้เพื่อให้เกิดความมั่นใจว่า เทคโนโลยีต่างๆจะถูกพัฒนา
และนำมาใช้งานอย่างต่อเนื่อง อนึ่งเทคโนโลยีที่สำคัญบางส่วน บริษัทฯ
ได้ทำการจดสิทธิบัตรเรียบร้อยแล้ว

การก่อสร้างดาวเทียมไอพีสตาร์-1 มีความคืบหน้า
โดยปัจจุบันการก่อสร้างระบบโครงสร้างหลักของดาวเทียมแล้วเสร็จประมาณ 93%
นอกจากนั้นบริษัทฯ ยังประสบความสำเร็จในการประสานงานความถี่ของดาวเทียมไอพีสตาร์-1
กับประเทศจีนทำให้โอกาสของบริษัทฯที่จะไปทำธุรกิจในปะเทศจีนดีขึ้นมาก และ
การได้รับการส่งเสริมการลงทุนจากคณะกรรมการส่งเสริมการลงทุนให้ยกเว้นภาษีเงินได้สำหรับรายได้จากต่างประเทศเป็นเวลา
8 ปี

บริษัทฯมุ่งเน้นการให้บริการไอพีสตาร์รุ่นแรก (First generation ipstar)
โดยขยายการให้บริการไปในประเทศต่างๆ ในแถบเอเชียแปซิฟิก
โดยได้ดำเนินการติดตั้งเกตเวย์ไอพีสตาร์รุ่นแรก (First generation gateway) เพิ่มเติมอีก
2 แห่ง ในประเทศ ออสเตรเลีย และ อินเดีย จากเดิมที่มีในประเทศไทย พม่า และ ไต้หวัน
นอกจากนี้บริษัทฯ ได้ทำการจัดตั้งบริษัท ไอพีสตาร์ ออสเตรเลีย พีทีวาย จำกัด และ
บริษัทไอพีสตาร์ นิวซีแลนด์ จำกัด เพื่อดำเนินการให้บริการไอพีสตาร์ในประเทศออสเตรเลีย และ
นิวซีแลนด์ ซึ่งเป็นตลาดที่สำคัญอีกตลาดหนึ่งที่มีการขยายตัวของความต้องการใช้งานอินเตอร์เน็ตสูง
เพื่อเป็นการสร้างฐานลูกค้าของดาวเทียมไอพีสตาร์ที่คาดว่าจะเริ่มให้บริการในปี 2547

นอกจากนี้บริษัทฯ ยังมีพันธมิตรผู้ร่วมให้บริการและปฏิบัติการเกตเวย์ (Gateway)
ในประเทศอินเดียซึ่งเป็นตลาดยุทธศาสตร์สำหรับ ipstar ตลาดหนึ่ง
เนื่องจากมีศักยภาพแข็งแกร่งและกำลังเติบโตในฐานะเป็นศูนย์กลางด้านไอที
และมีประชากรมากทำให้เกิดความต้องการใช้งานสูง คือ ซอฟต์แวร์ปาร์คเทคโนโลยีของอินเดีย
(Software Technology Park of India - STPI) และ STPI
ยังได้ลงนามในข้อตกลงที่จะซื้อแบนวิทด์ดาวเทียมไอพีสตาร์-1 จำนวน 400 Mbps อีกด้วย

ธุรกิจบริการอินเตอร์เน็ต

เมื่อวันที่ 6 มีนาคม 2546 บริษัท ซีเอส ล็อกซอินโฟ จำกัด (มหาชน) (CS Loxinfo)
ไดเขารวมกิจการธุรกิจอินเตอรเน็ตกับบริษัท ล็อกซเลย อินฟอรเมชั่น เซอรวิส จำกัด
(Loxserve) ซึ่งเปนผู้ใหบริการ LoxInfo Internet โดยเขาถือหุน รอยละ 94.19
สงผลให CS LoxInfo ไดกาวขึ้นเปนผูนําใหบริการอินเตอรเน็ตครบวงจรที่มีคุณภาพสูง
ครอบคลุมกลุมลูกคาทุกประเภทมากที่สุดในประเทศไทย
และสามารถลดตนทุนตอหนวยของวงจรสื่อสัญญาณความเร็วสูงระหวางประเทศ
และตนทุนคูสายโทรศัพทในตางจังหวัด
สงผลใหมีกําไรเพิ่มขึ้นมากภายหลังการรวมกิจการและมีสวนแบงยอดขายทางการตลาด
(Revenue Market Share) ประมาณ 40% โดยภายหลังจากการรวมกิจการ SATTEL
มีสัดส่วนการถือหุ้นทางอ้อมใน CS Loxinfo ร้อยละ 50.02

ในปีนี้บริษัทฯได้เริ่มให้บริการให้บริการอินเตอร์เน็ตความเร็วสูงแบบไร้สาย และ การให้บริการ i
– Learn ซึ่งเป็นการใช้ศักยภาพของไอพีสตาร์ในการให้บริการการศึกษาและการประชุมทางไกล
นอกจากนี้ใน ไตรมาส3/2546 บริษัทกัมพูชา ชินวัตร (Camshin)
ได้เริ่มให้บริการอินเตอร์เน็ตในประเทศกัมพูชา ภายใต้ชื่อว่า Camnet

ธุรกิจบริการโทรศัพท์

รัฐบาลลาวได้อนุมัติให้มีการเปลี่ยนแปลงอัตราค่าโทรศัพท์
โดยให้สามารถคิดค่าบริการโทรศัพท์เป็นสกุลดอลลาร์สหรัฐฯ ซึ่งจะมีผลบังคับใช้ในเดือนพฤศจิกายน
2546 ซึ่งจะช่วยลดผลกระทบจากการเปลี่ยนแปลงของอัตราแลกเปลี่ยน บริษัท
ลาวเทเลคอมมิวนิเคชั่นส์ (LTC) ได้ประกาศจ่ายเงินปันผลสำหรับผลการดำเนินงานปี 2546
จำนวนทั้งสิ้น 4 ล้านเหรียญสหรัฐฯ เพิ่มขึ้นจาก 3.5 ล้านเหรียญสหรัฐฯ
ในปีที่ผ่านมาซึ่งเป็นผลมาจากการเติบโตของผลการดำเนินงานของ LTC

เดือนมกราคม 2546 บริษัทฯ ได้ทำการทบทวนความสามารถในการใช้อำนาจของบริษัทฯ
ที่กำหนดไว้ในสัญญาเข้าร่วมทุนใน LTC
กับรัฐบาลของสาธารณรัฐประชาธิปไตยประชาชนลาวและพบว่าบริษัทฯ
มีความสามารถที่จะใช้อำนาจควบคุมร่วมตามที่ระบุไว้ในสัญญาร่วมทุน
บริษัทฯจึงเปลี่ยนแปลงการบันทึกเงินลงทุนใน LTC จากวิธีส่วนได้เสีย (Equity Method) เป็น
วิธีงบการเงินรวมตามสัดส่วน นั่นคือ ในงบดุลรวม ณ วันที่ 31 ธันวาคม พ.ศ. 2546
และงบกำไรขาดทุนรวมสำหรับปี สิ้นสุดวันที่ 31 ธันวาคม พ.ศ. 2546 ได้แสดงส่วนแบ่งของบริษัทฯ
จำนวนร้อยละ 49 ในสินทรัพย์ หนี้สิน และรายได้ของ LTC และ
ไม่ได้มีการปรับผลกระทบย้อนหลังสำหรับงบการเงินที่ใช้เปรียบเทียบ (ปี 2545)

ธุรกิจโทรศัพท์เคลื่อนที่ในประเทศกัมพูชามีการแข่งขันเพิ่มขึ้น
ปัจจุบันผู้ให้บริการรายอื่นในตลาดใช้กลยุทธ์การลดราคาค่าบริการเนื่องจากลูกค้ามีความอ่อนไหวต่อราคาค่อนข้างสูง
อย่างไรก็ตามบริษัทฯ ยังคงเน้นการให้บริการเชิงคุณภาพมากกว่ากลยุทธ์ในการลดราคา

เมื่อวันที่ 29 มกราคม พ.ศ. 2546 ได้เกิดเหตุการณ์ไม่สงบขึ้นในกรุงพนมเปญ ประเทศกัมพูชา
สินทรัพย์ของCamshin ได้รับผลกระทบโดย อาคารสำนักงานได้ถูกรื้อค้น
และถูกโจรกรรมเครื่องคอมพิวเตอร์ส่วนบุคคลบางส่วน Camshin
ได้ดำเนินการเจรจากับรัฐบาลกัมพูชาเพื่อขอรับการชดใช้ค่าเสียหายและผลกระทบที่เกิดขึ้นจากเหตุการณ์ดังกล่าว
รัฐบาลกัมพูชาได้ตกลงชดใช้ค่าเสียหายจากเหตุการณ์ไม่สงบดังกล่าวเป็นจำนวนเงินประมาณ 0.9
ล้านเหรียญสหรัฐฯ

1.1 ผลการดำเนินงาน

บริษัทฯ มีกำไรสุทธิใน ปี 2546 ทั้งสิ้น 1,080 ล้านบาท ลดลง 331 ล้านบาท หรือ 23.4% จาก 1,411 ล้านบาท และมีกำไรจากการดำเนินการ 1,165 ล้านบาท ลดลง 86 ล้านบาท หรือ 6.8% จาก 1,251 ล้านบาท และมีกำไรก่อนดอกเบี้ยจ่าย ภาษี และ ค่าเสื่อมราคา 2,446 ล้านบาท เพิ่มขึ้น 108 ล้านบาท หรือ 4.6% จาก 2,338 ล้านบาท

ตาราง 1: ข้อมูลการเงินที่สำคัญ

  --------------------------------- ----------- ----------- ---------------
                                    2546        2545        เปลี่ยนแปลง

   (ล้านบาท)                                                 

  รายได้จากการขายและบริการ            5,805       4,997       16.2%

  ต้นทุนขายและบริการ                   3,512       2,885       21.7%

  ค่าใช้จ่ายในการขายและบริหาร           1,127       861         30.9%

  กำไรจากการดำเนินงาน                1,165       1,251       -6.8%

  กำไรก่อนดอกเบี้ยจ่าย ภาษี และ          2,446       2,338       4.6%
  ค่าเสื่อมราคา                                                

  กำไรสุทธิ                           1,080       1,411       -23.4%

  กำไรสุทธิต่อหุ้น (บาท)                  2.47       3.22        
  --------------------------------- ----------- ----------- ---------------

1.1.1 รายได้

บริษัทฯ มีรายได้จากการขายและบริการใน ปี 2546 ทั้งสิ้น 5,805 ล้านบาท เพิ่มขึ้น 808
ล้านบาท หรือ 16.2% จาก 4,997 ล้านบาท ในรอบระยะเวลาเดียวกันของปีก่อน
โดยรายได้จากการให้บริการอินเตอร์เน็ต และ รายได้จากการให้บริการระบบโทรศัพท์ เพิ่มขึ้น
แม้ว่ารายได้จากการให้บริการวงจรดาวเทียมจะลดลง

รายได้จากการให้บริการวงจรดาวเทียมและธุรกิจที่เกี่ยวข้อง

การปรับตัวแข็งค่าขึ้นของค่าเงินบาทในปี 2546 และ การสิ้นสุดสัญญาบริการดาวเทียม กับ
Department of Space (DOS) จำนวน 3 ทรานสพอนเดอร์ในไตรมาส2/2546
ส่งผลกระทบให้รายได้จากการให้บริการวงจรดาวเทียมของบริษัทฯ ลดลง
อย่างไรก็ตามขณะนี้บริษัทฯ สามารถหาลูกค้าเพื่อทดแทนส่วนของ DOS ได้จำนวนหนึ่งแล้ว
ในส่วนการให้บริการไอพีสตาร์รุ่นแรกในปี 2546
บริษัทฯสามารถขายอุปกรณ์ปลายทางเทอร์มินอลเพิ่มขึ้นเมื่อเปรียบเทียบกับปีที่ผ่านมา
เนื่องจากมีการเติบโตอย่างต่อเนื่องของบริการไอพีสตาร์ระยะแรกไปในประเทศไทย และ พม่า
ประกอบกับการขยายการบริการไอพีสตาร์รุ่นแรกไปยังประเทศอื่นๆ เช่น ไต้หวัน อินโดนิเซีย
มาเลเซีย ฟิลิปปินส์ กัมพูชา ลาว เป็นต้น

ปี 2546 บริษัทฯ มีรายได้จากการให้บริการวงจรดาวเทียมทั้งสิ้น 3,271 ล้านบาท ลดลง 586
ล้านบาท หรือ 15.2% จาก 3,857 ล้านบาท ในปีก่อน

รายได้จากการให้บริการอินเตอร์เน็ต

การเขารวมกิจการธุรกิจอินเตอรเน็ตกับ Loxserve ในเดือนมีนาคม 2546
ทำให้เกิดความหลากหลายในการให้บริการและการขยายตัวของฐานลูกค้าเพิ่มขึ้น โดยเฉพาะ
ลูกค้าประเภทอินเตอร์เน็ตผ่านสายวงจรเช่า (Leased line) และ อินเตอร์เน็ตผ่านดาวเทียม
ประกอบกับการเติบโตอย่างต่อเนื่องของธุรกิจอินเตอร์เน็ตในประเทศไทย ทำให้ในปีนี้บริษัทฯ
มีรายได้จากการให้บริการอินเตอร์เน็ตเพิ่มขึ้น นอกจากนี้บริษัทฯ
ยังมีรายได้จากการให้บริการอินเตอร์เน็ตในประเทศกัมพูชา และ ลาว ที่ให้บริการโดย Camshin
และ LTC เพิ่มขึ้นในปี 2546 เมื่อเปรียบเทียบกับปีที่ผ่านมาอีกด้วย โดย ณ สิ้นปี 2546
บริษัทฯมีลูกค้าที่ใช้บริการอินเตอร์เน็ตของ CS loxinfo , Camshin และ LTC
รวมทั้งสินประมาณ 363,000 ราย

ในปี 2546 บริษัทฯ มีรายได้จากการให้บริการอินเตอร์เน็ตทั้งสิ้น 1,194 ล้านบาท เพิ่มขึ้น 727
ล้านบาท หรือ 155.7% จาก 467 ล้านบาทในรอบระยะเวลาเดียวกันของปีก่อน

รายได้จากการให้บริการระบบโทรศัพท์

รายได้จากการให้บริการโทรศัพท์ในปี 2546 เพิ่มขึ้นในปี 2546 เมื่อเปรียบเทียบกับปี 2545
เนื่องจากสาเหตุหลักประการหนึ่งคือการเปลี่ยนการรับรู้ผลประกอบการของ LTC จาก
แบบตามส่วนได้เสียในปี 2545 เป็นรับรู้ตามสัดส่วนในปี 2546
กล่าวคือรายได้จากการขายและบริการของบริษัทฯในงบการเงินปี 2546 ได้รวมร้อยละ 49 ของ
รายได้ของ LTC ไว้แล้วในขณะที่ในงบการเงินปี 2545 ผลประกอบการของ LTC
จะรับรู้อยู่ในส่วนของรายการส่วนแบ่งกำไรสุทธิจากเงินลงทุน

ในปี 2546 บริษัทฯ มีรายได้จากการให้บริการโทรศัพท์ทั้งสิ้น 1,340 ล้านบาท เพิ่มขึ้น 667
ล้านบาท หรือ 99.0% จาก 673 ล้านบาทในรอบระยะเวลาเดียวกันของปีก่อน

1.1.2 ต้นทุนขายและบริการ

บริษัทฯมีต้นทุนขายและบริการรวมในปี 2546 ทั้งสิ้น 3,512 ล้านบาท เพิ่มขึ้น 627 ล้านบาท หรือ
21.7% จาก 2,885 ล้านบาทในปีก่อน

ต้นทุนการให้บริการวงจรดาวเทียมและธุรกิจที่เกี่ยวข้อง

ต้นทุนการให้บริการวงจรดาวเทียมในปี 2546 เพิ่มขึ้นเมื่อเปรียบเทียบกับกับปีที่ผ่านมา เนื่องจาก

-   ค่าใช้จ่ายในการประกันภัยดาวเทียมในอวกาศเพิ่มขึ้นจากการเพิ่มขึ้นของอัตราค่าเบี้ยประกันภัยของดาวเทียมไทยคม
    เนื่องจากในช่วงปีที่ผ่านมามีดาวเทียมในอวกาศเสียหายหลายดวง
    ประกอบกับการลดลงผู้รับประกันภัยในธุรกิจดาวเทียม

-   ต้นทุนการให้บริการไอพีสตาร์รุ่นแรกเพิ่มขึ้นเนื่องจากมีการขยายการบริการไปยังต่างประเทศ
    โดยในปีนี้บริษัทฯ ติดตั้งเกตเวย์ไอพีสตาร์รุ่นแรกเพิ่มเติมในประเทศไต้หวัน และ ออสเตรเลีย
    ซึ่งทำให้สามารถขยายการให้บริการไอพีสตาร์ระยะที่ 1 ได้ ในประเทศ ไต้หวัน อินโดนิเซีย
    มาเลเซีย ฟิลิปปินส์ ออสเตรเลีย และ นิวซีแลนด์ เป็นต้น

-   ในขณะที่ต้นทุนค่าสัมปทานลดลง และ
    ค่าตัดจำหน่ายและค่าเสื่อมราคาของอุปกรณ์โทรคมนาคมลดลงเนื่องจากอุปกรณ์บางชิ้นได้หักค่าเสื่อมราคาหมดสิ้นแล้ว

ต้นทุนการให้บริการอินเตอร์เน็ต

ต้นทุนการให้บริการอินเตอร์เน็ตในปี 2546 เพิ่มขึ้น
เนื่องจากการเขารวมกิจการธุรกิจอินเตอรเน็ตกับ Loxserve ในเดือนมีนาคม 2546
อย่างไรก็ตามหลังจากการรวมกิจการส่งผลให้บริษัทฯ
สามารถลดต้นทุนของค่าเชื่อมต่อวงจรอินเตอร์เน็ตต่างประเทศลงอย่างมาก
เนื่องจากการที่อัตราค่าเช่าวงจรลดลงและการประหยัดต่อขนาด (Economy of Scale)
ในการเช่าวงจรครั้งละมากๆ

ต้นทุนการให้บริการโทรศัพท์

ต้นทุนการให้บริการโทรศัพท์ในปี 2546 เพิ่มขึ้นเมื่อเปรียบเทียบกับปีที่ผ่านมาเนื่องจากในปีนี้บริษัทฯ
ทำการรับรู้ต้นทุนการให้บริการของ LTC ตามสัดส่วน (ร้อยละ 49)
ในส่วนต้นทุนการให้บริการโทรศัพท์ของ Camshin ในปี 2546 นี้ มีต้นทุนในส่วนของค่าสัมปทาน
ค่าไฟฟ้า ค่าเช่าพื้นที่ตั้งเครือข่าย และ ค่าเสื่อมราคาอุปกรณ์โครงข่ายเพิ่มขึ้น
เนื่องจากมีการขยายโครงข่ายโทรศัพท์

1.1.3 ค่าใช้จ่ายในการขายและบริหาร

การรวมกิจการอินเตอร์เน็ตกับ Loxserve และ การรับรู้ค่าใช้จ่ายในการขายและบริหารของ LTC
ตามสัดส่วนทำให้ค่าใช้จ่ายในการขายและบริหารในปี 2546 เพิ่มขึ้น เมื่อเปรียบเทียบกับปีก่อน
โดยเฉพาะค่าใช้จ่ายด้านพนักงานที่เพิ่มขึ้นหลังจากการรวมกิจการ ในปีนี้บริษัทฯ
มีค่าใช้จ่ายด้านการตลาดและค่าเผื่อหนี้สงสัยจะสูญ ลดลง

ในปี 2546 บริษัทฯ มีค่าใช้จ่ายในการขายและบริหารทั้งสิ้น 1,127 ล้านบาท เพิ่มขึ้น 266
ล้านบาท หรือ 30.9% จาก 861 ล้านบาท ในปีที่ผ่านมา

1.1.4 ผลขาดทุนจากอัตราแลกเปลี่ยน

บริษัทฯมีกำไรจากอัตราแลกเปลี่ยนในปี 2546 ทั้งสิ้น 120 ล้านบาท ในขณะที่ในปี 2545
บริษัทฯมีขาดทุนจากอัตราแลกเปลี่ยนจำนวน 8 ล้านบาท ซึ่งเกิดจากค่าเงินบาทในช่วงปี 2546
มีการปรับตัวแข็งค่าขึ้น และบริษัทฯมีเงินกู้ยืมที่เป็นเงินสกุลดอลลาร์สหรัฐฯ
ที่ไม่ได้ทำการป้องกันความเสี่ยงจำนวนหนึ่ง เนื่องจากการใช้ประโยชน์จากการมี Natural Hedge
ในการป้องกันความเสี่ยงในส่วนเงินกู้ยืมที่ไม่ได้ทำการป้องกันความเสี่ยงไว้ โดยในปี 2546 94%
ของรายได้ของบริษัทฯเป็นเงินสกุลดอลลาร์สหรัฐฯ

1.1.5 ดอกเบี้ยจ่าย

ดอกเบี้ยจ่ายของบริษัทฯ ในปี 2546 ลดลงเมื่อเปรียบเทียบกับปีก่อน เนื่องจากบริษัทฯ
ได้ทำการไถ่ถอนหุ้นกู้งวดสุดท้ายเมื่อเดือนพฤศจิกายน 2545
ทำให้ลดภาระเงินกู้ที่อัตราดอกเบี้ยสูงลง ประกอบกับ
ดอกเบี้ยจ่ายเพื่อโครงการไอพีสตาร์ได้ถูกบันทึกเป็นสินทรัพย์และจะเริ่มนำมาตัดจำหน่ายเมื่อเริ่มให้บริการดาวเทียมไอพีสตาร์

ดอกเบี้ยจ่ายในปี 2546 ทั้งสิ้น 138 ล้านบาท ลดลง 97 ล้านบาท หรือ 41.3% จาก 235
ล้านบาท ในปีก่อน

1.1.6 รายได้อื่น และ ส่วนแบ่งกำไรจากการลงทุนในบริษัทร่วม

บริษัทฯ มีรายได้อื่นในปี 2546 จำนวน 292 ล้านบาท ส่วนใหญ่มาจาก
กำไรจากการยกเลิกสัญญาสิทธิเลือกซื้อขายเงินตราต่างประเทศก่อนกำหนด
กำไรจากการโอนหุ้นของบริษัทไอพีสตาร์ จำกัด เพื่อชำระค่าหุ้นของ Spacecode และ
เงินชดใช้ค่าเสียหายและผลขาดทุนจากอาคารและอุปกรณ์สูญหายจากเหตุการณ์ไม่สงบในกัมพูชา

เนื่องจากการเปลี่ยนสภาพจากบริษัทร่วมเป็นกิจการร่วมค้าของ LTC ตั้งแต่วันที่ 1 มกราคม 2546
ทำให้ในปีนี้บริษัทฯรับรู้ผลการดำเนินงานของ LTC ตามสัดส่วน (Proportionate
Consolidation) ทำให้ไม่มีส่วนแบ่งกำไรสุทธิจากเงินลงทุนใน LTC
ตามวิธีส่วนได้เสียเกิดขึ้นดังเช่นในงบการเงินปี 2545 ในงบการเงินปี 2546
มีส่วนแบ่งกำไรสุทธิจากเงินลงทุนตามวิธีส่วนได้เสียจำนวน 1 ล้านบาท จากเงินลงทุนในบริษัทร่วม
คือ บริษัท ซีเอส ล็อกซอินโฟ โซลูชั่นส์ จำกัด (CLS)
ซึ่งประกอบธุรกิจเปนตัวแทนจำหนายบริการอินเตอรเน็ตของ CS Loxinfo ใหกับลูก
คาสัญชาติญี่ปุ่นที่ประกอบธุรกิจในประเทศไทย

1.1.7 ภาษีเงินไก้

เนื่องจากในปี 2546 SATTEL เริ่มมีผลกำไรสะสมทำให้เริ่มชำระภาษีเงินได้
ประกอบกับการเริ่มรับรู้ผลการดำเนินงานจาก LTC ตามสัดส่วนตั้งแต่ต้นปี 2546 ทำให้
ภาษีเงินได้ที่เกิดขึ้นในปี 2546 เพิ่มสูงขึ้นเมื่อเปรียบเทียบกับรอบระยะเวลาเดียวกันของปี 2545

ภาษีเงินได้ในปี 2546 ทั้งสิ้น 313 ล้านบาท เพิ่มขึ้น 282 ล้านบาท จาก 31 ล้านบาท
ในช่วงระยะเวลาเดียวกันของปีที่ผ่านมา โดยบริษัทฯมี Effective Tax Rate ประมาณ 21.7%

2. ฐานะการเงิน

2.1 สินทรัพย์

ส่วนประกอบของสินทรัพย์ และ คุณภาพของสินทรัพย์

ณ สิ้นปี 2546 บริษัทฯ มีสินทรัพย์รวม 25,116 ล้านบาท เพิ่มขึ้น 4,809 ล้านบาท หรือ 23.7%
จาก ณ สิ้นปี 2545 โดยสินทรัพย์ที่เพิ่มขึ้นส่วนใหญ่เป็นการลงทุนในโครงการไอพีสตาร์ เช่น
การจัดสร้างดาวเทียมไอพีสตาร์ การจัดสร้างอุปกรณ์ปลายทางเกตเวย์
การจัดสร้างยานจัดส่งดาวเทียม เป็นต้น และ งบดุล ณ สิ้นปี 2546ได้รวมสินทรัพย์ของ Loxserve
จากการเข้าไปถือหุ้นในเดือนมีนาคม 2546 และ สินทรัพย์ของ LTC ตามสัดส่วน
ร้อยละ 49

ตาราง 2: ส่วนประกอบหลักของสินทรัพย์

+-------------------------+---------+-----------+----------+----------+
| สินทรัพย์                  | 31      |           | 31       |          |
|                         | ธันวาคม  |           | ธันวาคม   |          |
|                         | 2546    |           | 2545     |          |
+-------------------------+---------+-----------+----------+----------+
|                         | จำนวน   | ร้อยละของ  | จำนวน    | ร้อยละของ |
|                         |         |           |          |          |
|                         | (       | สินทรัพย์รวม | (ล้านบาท) | ส        |
|                         | ล้านบาท) |           |          | ินทรัพย์รวม |
+-------------------------+---------+-----------+----------+----------+
| สินทรัพย์หมุนเวียน           | 2,671   | 10.6      | 2,236    | 11.0     |
+-------------------------+---------+-----------+----------+----------+
| ที่ดิน อาคาร และอุปกรณ์      | 17,104  | 68.1      | 11,649   | 57.4     |
+-------------------------+---------+-----------+----------+----------+
| เงินลงทุนในบริษัทร่วม และ    | 2.7     | 0.01      | 778      | 3.8      |
| กิจการร่วมค้า              |         |           |          |          |
+-------------------------+---------+-----------+----------+----------+
| อาคาร                   | 4,771   | 19.0      | 5,357    | 26.4     |
| และอุปกรณ์ภายใต้สัญญาสัมปทาน |         |           |          |          |
+-------------------------+---------+-----------+----------+----------+

บริษัทฯ ทำการตรวจสอบคุณภาพของสินทรัพย์อย่างสม่ำเสมอ โดยในปี 2546 บริษัทฯ
ได้ทำการตั้งค่าเผื่อสินค้าล้าสมัยสำหรับสินค้าคงเหลือของบริษัทฯ ซึ่งได้แก่ ipstar user
terminal รุ่นแรกๆ ที่ระบบการทำงานล้าสมัยเนื่องจากบริษัทฯ
ได้ทำการพัฒนาระบบการทำงานของอุปกรณ์ดังกล่าวอย่างต่อเนื่อง

ในส่วนของลูกหนี้การค้า
บริษัทฯมีการสอบทานความสามารถในการเก็บเงินของฝ่ายตามหนี้อย่างสม่ำเสมอ
บริษัทฯเชื่อมั่นว่าค่าเผื่อหนี้สงสัยจะสูญของบริษัทฯซึ่งบันทึกจากการวิเคราะห์ลูกหนี้รายตัวนั้นเพียงพอต่อหนี้สงสัยจะสูญ
โดยในปี 2546 บริษัทฯ มีระยะเวลาในการเก็บหนี้เฉลี่ย 53 วัน เพิ่มขึ้นเล็กน้อยจาก 52
วันในปีที่ผ่านมา

งบการเงินรวมปี 2546 บริษัทฯ มีเงินลงทุนในบริษัทร่วม คือ บริษัท ซีเอส ล็อกซอินโฟ โซลูชั่นส์
จำกัด (CLS) (ถือหุ้นโดย CS Loxinfo ร้อยละ 44.99 เดิมชื่อ บริษัท ล็อกซอินโฟ ลิ้งค์
คอมมูนิเคชั่น (ประเทศไทย) จำกัด) จำนวน 2.7 ล้านบาท ในขณะที่ในปี 2545 บริษัทฯ
มีเงินลงทุนในบริษัทร่วมจำนวน 778 ล้านบาทซึ่งเป็นส่วนของเงินลงทุนใน LTC แต่เนื่องจากในปี
2546 ได้เปลี่ยนสภาพจากบริษัทร่วมเป็นกิจการร่วมค้าและทำเปลี่ยนการบันทึกเงินลงทุน ใน LTC
ด้วยวิธีงบการเงินรวมตามสัดส่วน แทนวิธีส่วนได้เสีย
ทำให้รายการเงินลงทุนในบริษัทร่วมในงบการเงินรวมปี 2546 ไม่มีส่วนของเงินลงทุน ใน LTC
รวมอยู่ในรายการนี้ด้วย ในปี 2546 LTC ได้จ่ายเงินปันผลสำหรับผลประกอบการปี 2545 ทั้งสิ้น
3.5 ล้านเหรียญสหรัฐ และ ได้ประกาศจ่ายเงินปันผลจำนวน 4 ล้านเหรียญสหรัฐฯ
สำหรับผลประกอบการปี 2546 อีกด้วย

ความเพียงพอของสภาพคล่อง

2.2.1 อัตราส่วนสภาพคล่อง และ หนี้สินระยะสั้น

ณ สิ้นปี 2546 บริษัทฯ มีอัตราส่วนสินทรัพย์หมุนเวียนต่อหนี้สินหมุนเวียน 0.57 เท่า เพิ่มขึ้นจาก
0.42 ณ สิ้นปี 2545 โดยปี 2546 บริษัทฯ มีเงินกู้ยืมระยะสั้นลดลงเมื่อเปรียบเทียบกับ ณ สิ้นปี
2545
เนื่องจากทำการเบิกถอนเงินกู้ระยะยาวเพื่อมาชำระเงินกู้ระยะสั้นที่ได้กู้ยืมมาเพื่อโครงการไอพีสตาร์
ณ สิ้นปี 2546 บริษัทฯมีส่วนของเงินกู้ระยะยาวที่ถึงกำหนดชำระภายในหนึ่งปีทั้งสิ้น 1,578 ล้านบาท
ส่วนใหญ่เป็นส่วนของเงินกู้ระยะยาวของโครงการไอพีสตาร์ที่ต้องเริ่มชำระคืนในปี 2547

ณ สิ้นปี 2546 บริษัทฯ มีวงเงินที่ยังไม่ได้ใช้จากธนาคารในประเทศและต่างประเทศ ณ สิ้นปี 2546
จำนวน 1,238 ล้านบาท และ 122 ล้านเหรียญสหรัฐ

2.2.2 งบกระแสเงินสด

บริษัทฯ มี กระแสเงินสดจากการดำเนินงานในปี 2546 ทั้งสิ้น 1,881 ล้านบาท
เพิ่มขึ้นจากระยะเวลาเดียวกันของปีที่ผ่านมา 19.7%
ในขณะที่กระแสเงินใช้ไปเพื่อการลงทุนสุทธิในปีนี้ 6,187 ล้านบาท และ
กระแสเงินสดรับจากการจัดหาเงินสุทธิ 4,523 ล้านบาท โดยรายจ่ายลงทุนหลัก และ
เงินกู้ยืมที่เพิ่มขึ้นยังเป็นการลงทุนและการจัดหาเงินทุนเพื่อโครงการไอพีสตาร์

รายจ่ายลงทุน และ โครงสร้างเงินทุน

ปี 2546
บริษัทฯมีการลงทุนในโครงการไอพีสตาร์อย่างต่อเนื่องเป็นผลให้บริษัทฯมีเงินกู้ระยะยาวเพิ่มขึ้น โดย
ณ สิ้นปี 2546 บริษัทฯมีเงินกู้จากสถาบันการเงินรวมทั้งสิ้นประมาณ 15,005 ล้านบาท เพิ่มขึ้น จาก
10,773 ล้านบาท ณ สิ้นปี 2545 อัตราดอกเบี้ยถัวเฉลี่ยถ่วงน้ำหนักเงินกู้ยืมของบริษัทฯ
อยู่ที่ประมาณร้อยละ 2.80 ต่อปี อัตราส่วนหนี้สินต่อส่วนทุน ณ สิ้นปี 2546 เท่ากับ 1.78 เท่า
เพิ่มขึ้นจาก 1.50 เท่า ณ สิ้นปี 2545

3. ข้อมูลอื่น

1.  สัญญาการให้บริการดาวเทียมกับ Department Of Space (DOS)

ณ สิ้นปี 2546 สัญญาให้บริการช่องสัญญาณดาวเทียม จำนวน 7 ทรานสพอนเดอร์ กับ DOS
ได้สิ้นสุดลง
เนื่องจากรัฐบาลอินเดียได้ดำเนินการจัดสร้างและส่งดาวเทียมขึ้นสู่วงโคจรเพื่อรองรับความต้องการในประเทศ
โดยเฉพาะเพื่อรองรับความต้องการของหน่วยงานรัฐบาลเอง
อย่างไรก็ตามบริษัทฯได้วางแผนเพื่อรองรับผลกระทบที่เกิดขึ้นโดยมุ่งเน้นลูกค้าใหม่ทดแทนประเภทผู้ให้บริการแพร่กระจายสัญญาณ
(Broadcaster)
โดยอาศัยจุดแข็งจากดาวเทียมไทยคมเป็นดาวเทียมที่มีผู้ให้บริการแพร่กระจายสัญญาณในประเทศอินเดียใช้บริการมากที่สุด
(Hot Bird) นั่นหมายถึง มีผู้ชมจำนวนมากหันจานรับสัญญาณมาทางดาวเทียมไทยคม
ดังนั้นการแพร่สัญญาณภาพจากดาวเทียมไทยคมจะทำให้มีจำนวนผู้ชมสามารถรับสัญญาณได้มากกว่าเมื่อเทียบกับการแพร่กระจายสัญญาณจากดาวเทียมดวงอื่น
นอกจากนี้บริษัทฯยังมุ่งเน้นลูกค้าทดแทนประเภทผู้ให้บริการอินเตอร์เน็ตที่ใช้ดาวเทียมเพื่อเป็นโครงข่ายความเร็วสูงด้วย

2.  การลงทุนเพิ่มในบริษัท ไอพีสตาร์ จำกัด (ipstar Co.)

เมื่อวันที่ 10 ตุลาคม พ.ศ. 2546 และวันที่ 17 ตุลาคม พ.ศ. 2546
บริษัทได้เพิ่มทุนชำระแล้วจำนวน 1.98 ล้านเหรียญสหรัฐฯ ให้กับบริษัท ไอพีสตาร์ จำกัด
เพื่อรองรับการให้บริการไอพีสตาร์ในต่างประเทศ ปัจจุบัน ipstar Co.
มีทุนจดทะเบียนและเรียกชำระแล้วทั้งสิ้น 2 ล้านเหรียญสหรัฐ

บริษัทฯ จ่ายชำระค่าหุ้นบางส่วนของ Spacecode LLC ด้วยหุ้นของบริษัท ไอพีสตาร์ จำกัด
ซึ่งวิธีการจ่ายชำระค่าหุ้นดังกล่าวส่งผลให้บริษัทมีสัดส่วนการลงทุนในบริษัท ไอพีสตาร์ จำกัด
ลดลงจากร้อยละ 100 เป็นร้อยละ 98.89

3.  การลงทุนในบริษัท เทเลอินโฟมีเดีย จำกัด (TMC)

วันที่ 6 มกราคม พ.ศ. 2547 ที่ประชุมวิสามัญผู้ถือหุ้นของ CS Loxinfo มีมติอนุมัติให้ซื้อหุ้น TMC
จากบริษัท ชิน คอร์ปอเรชั่น จำกัด (มหาชน) และบริษัท สิงเทล อินเตอร์แอคทีฟ ไพรเวท ลิมิเต็ด
รวมจำนวน 43,904,184 หุ้น คิดเป็นร้อยละ 63.25 ในราคารวมทั้งสิ้น 506,000,000 บาท
การลงทุนใน TMC จะเป็นประโยชน์แก่ CS Loxinfo ในการสร้างมูลค่าเพิ่มในด้านการบริการ
การทำตลาดร่วมกัน และ การประหยัดต้นทุนในการลงทุนในระบบออนไลน์ร่วมกัน
นอกจากนี้ยังเป็นการเพิ่มและกระจายแหล่งรายได้อีกด้วย

4.  การจดทะเบียนเลิกบริษัท ซี.เอส. แซทเทลไลท์โฟน จำกัด (CSP)

ที่ประชุมวิสามัญผู้ถือหุ้นของ CSP เมื่อวันที่ 24 ตุลาคม พ.ศ. 2546 และวันที่ 3 ธันวาคม พ.ศ.
2546 มีมติอนุมัติให้เลิก CSP การจดทะเบียนเลิกบริษัทได้จดทะเบียนกับกระทรวงพาณิชย์เมื่อวันที่
17 ธันวาคม พ.ศ. 2546 และ ณ วันที่ 31 ธันวาคม พ.ศ. 2546 CSP
อยู่ในระหว่างการดำเนินการชำระบัญชี

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินของบริษัท ชินแซทเทลไลท์ จำกัด (มหาชน)
และงบการเงินรวมของบริษัท ชินแซทเทลไลท์ จำกัด (มหาชน) และบริษัทย่อย
รวมถึงข้อมูลสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน
เพื่อให้เป็นประโยชน์ต่อผู้ถือหุ้นและนักลงทุนทั่วไปอย่างโปร่งใส

คณะกรรมการบริษัทได้จัดให้มีระบบบริหารความเสี่ยง
และให้มีและดำรงรักษาไว้ซึ่งระบบควบคุมภายในที่เหมาะสมและมีประสิทธิผล
เพื่อให้มั่นใจได้อย่างมีเหตุผลว่าข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
ตลอดจนเพื่อให้ไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบ
เพื่อทำหน้าที่สอบทานนโยบายการบัญชีและคุณภาพของรายงานทางการเงิน
สอบทานระบบการควบคุมภายในและการตรวจสอบภายใน ตลอดจนระบบการบริหารความเสี่ยง
โดยความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

งบการเงินของบริษัท และงบการเงินรวมของบริษัทและบริษัทย่อย
ได้รับการตรวจสอบโดยผู้สอบบัญชีของบริษัท คือ บริษัท ไพร้ซวอเตอร์เฮาส์คูเปอร์ส เอบีเอเอส
จำกัด ในการตรวจสอบนั้นทางคณะกรรมการบริษัทได้สนับสนุนข้อมูลและเอกสารต่างๆ
เพื่อให้ผู้สอบบัญชีสามารถตรวจสอบ และแสดงความเห็นได้ตามมาตรฐานการสอบบัญชี
โดยความเห็นของผู้สอบบัญชีได้ปรากฏในรายงานของผู้สอบบัญชี ซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลได้ว่างบการเงินของบริษัท ชินแซทเทลไลท์ จำกัด
(มหาชน) และงบการเงินรวมของบริษัท ชินแซทเทลไลท์ จำกัด (มหาชน) และบริษัทย่อย ณ วันที่
31 ธันวาคม 2546 มีความเชื่อถือได้ โดยถือปฏิบัติตามมาตรฐานการบัญชีที่รับรองทั่วไป
และปฎิบัติถูกต้องตามกฎหมายและกฎระเบียบที่เกี่ยวข้อง